《南歌子 新夏》
明代·张名由

晚霁收梅雨，轻阴舞楝花。前林烟缕暖残霞。平芜双燕、飞去受风斜。

怅望迷南浦，愁心水一涯。满沟新涨绕田家。不胜聒耳、青草有鸣蛙。

作者简介：（1526—1604）苏州府嘉定人，初名凡，字公路。通古今学，好奇计。家在安亭，有田亩童仆，一旦弃去为贫人，读书谈道。北历燕、赵、齐、魏之郊，游古战场，辄慷慨悲歌。工诗，有诗集。